Tervehdys (Korhonen)
Yks’ sana, sävel suloinen,
 Yks’ miete kaunis, herttainen,
 On mulla rinnassani ain’,
 Sen taivahalta sain.

 Se sana – oi kuin ihana!
 Se miete kuinka riemuisa!
 En sanoilla, en runoilla
 Voi sitä kuvata!

 Se syämein saapi sykkimään,
 Ja ilosta mun itkemään,
 Se on mun kukkain korvessa
 Tuo kulta hempukka.

 Jos kaiho mua vaivaa nyt,
 Jos paljon olen kärsinyt,
 Niin mull’ on kukka kumminkin
 Yks’ kulta suloisin.

 Niin lennä laulu riemuten,
 Vaan minne? Itse tiedät sen!
 Ja sulo soidin tervehdä
 Mun kulta impeä!

Lähde: Tieto-Sanomia Suomen Kansalle 12.4.1871.

Aukusti Korhonen
Runot
Tieto-Sanomia Suomen Kansalle
1871